বাগনান যুব সংঘের ৫০ বছরে পদার্পণ, এবারের ভাবনা কী?

বাগনান: মহালয়ার দিন বাগনানের (Bagnan) অন্যতম আকর্ষণীয় পুজো মণ্ডপ বাগনান যুব সংঘ, পা রাখছে ৫০ বছরে। প্রতিবছরই নতুন নতুন চিন্তাধারার মাধ্যমে দর্শকদের চমকে দেয় এই পুজো কমিটি। এবারের বিশেষ ভাবনা বাংলার গৌরবময় ইতিহাস (District News) ।

ক্লাবের সভাপতি শ্রীমতি মৌসুমী সেন জানিয়েছেন, মণ্ডপে তুলে ধরা হয়েছে বাংলার ঐতিহাসিক ধারাবাহিক মৌর্য যুগ থেকে শুরু করে ইংরেজ শাসনকাল, হিন্দু-মুসলিম ভ্রাতৃত্ব, প্রথম নারী শিক্ষা আন্দোলন, এমনকি রাজা রামমোহন রায়ের সতীদাহ প্রথা বিলুপ্তি আন্দোলন সবই স্থান পেয়েছে থিমে।

আরও পড়ুন: ব্যারাকপুরে উপহার অনুষ্ঠান, প্রবীর রাজবংশীর উদ্যোগে পৌঁছে গেল নতুন বস্ত্র

তবে এবছরের প্যান্ডেল তৈরির পথে বাধা হয়ে দাঁড়িয়েছে টানা বৃষ্টি। কাজের গতি কিছুটা মন্থর হলেও হাতে আর কয়েকদিন সময় থাকায় রাতদিন কাজ চালাচ্ছেন শিল্পীরা। জানা গেছে, গোটা প্যান্ডেলটি তৈরি হচ্ছে গভর্নমেন্ট আর্ট কলেজের ছাত্র বিক্রম সামন্তের সৃজনশীল পরিচালনায়*।

৫০ বছরে পদার্পণ উপলক্ষে এই ঐতিহাসিক থিম ইতিমধ্যেই এলাকায় আলোচনার কেন্দ্রবিন্দুতে। স্থানীয়রা আশা করছেন, মহালয়ার পর থেকেই বাগনানের দর্শনার্থীদের অন্যতম ভিড় জমবে বাগনান যুব সংঘের প্যান্ডেলে।